CELEX: 32014R0069
Language: lv
Date: 2014-01-27 00:00:00
Title: Komisijas Regula (ES) Nr. 69/2014 ( 2014. gada 27. janvāris ), ar kuru groza Regulu (ES) Nr. 748/2012, ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju  Dokuments attiecas uz EEZ

28.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 23/12
            
         
      KOMISIJAS REGULA (ES) Nr. 69/2014
   (2014. gada 27. janvāris),
   ar kuru groza Regulu (ES) Nr. 748/2012, ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizāciju sertifikāciju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), un jo īpaši tās 5. panta 5. punktu,
   tā kā:
   
               (1)
            
            
               Regulas (EK) Nr. 216/2008 5. pants, kurā ir runa par lidojumderīgumu, tika paplašināts, lai tipa sertifikācijas īstenošanas noteikumos iekļautu elementus, ar kuriem novērtēt piemērotību ekspluatācijai.
            
         
               (2)
            
            
               Eiropas Aviācijas drošības aģentūra (“Aģentūra”) uzskatīja par nepieciešamu ierosināt grozījumus Komisijas Regulā (ES) Nr. 748/2012 (2), lai datus par piemērotību ekspluatācijai Aģentūra varētu apstiprināt tipa sertifikācijas procesā.
            
         
               (3)
            
            
               Aģentūra sagatavoja īstenošanas noteikumu projektu, kurā izklāstīta datu par piemērotību ekspluatācijai koncepcija, un iesniedza to Komisijai kā atzinumu (3) saskaņā ar Regulas (EK) Nr. 216/2008 19. panta 1. punktu.
            
         
               (4)
            
            
               Regulas (ES) Nr. 748/2012 5. pants izriet no Komisijas Regulas (EK) Nr. 1702/2003 (4) 2.c panta. Regulas (EK) Nr. 1702/2003 2.c pants tika ieviests, lai uz laiku saglabātu iepriekš spēkā esošos nosacījumus attiecībā uz tipiem, kam šāda iespēja nebija paredzēta ar Regulas (EK) Nr. 1702/2003 2.a pantu. Šis pārejas režīms pilnībā beidzās 2009. gada 28. septembrī, tāpēc Regulas (ES) Nr. 748/2012 5. pants būtu jāsvītro.
            
         
               (5)
            
            
               Lai novērstu neskaidrību un juridisko nenoteiktību attiecībā uz Regulas (ES) Nr. 748/2012 3. pantu, I pielikuma (21. daļas) 21.A.16.A, 21.A.16.B, 21.A.17., 21.A.31., 21.A.101. un 21.A.174. punktu, atsauces uz “lidojumderīguma normām” jāaizstāj ar atsaucēm uz “sertifikācijas specifikācijām”.
            
         
               (6)
            
            
               Lai novērstu neskaidrību un juridisko nenoteiktību attiecībā uz Regulas (ES) Nr. 748/2012 I pielikuma (21. daļa) 21.A.4., 21.A.90.A, 21.A.90.B, 21.A.91., 21.A.92., 21.A.93., 21.A.95., 21.A.97., 21.A.103., 21.A.107., 21.A.109., 21.A.111., 21.A.263. un 21.A.435. punktu, atsauces uz “tipa projektu” jāaizstāj ar atsaucēm uz “tipa sertifikātu”.
            
         
               (7)
            
            
               Tāpēc attiecīgi jāgroza Regula (ES) Nr. 748/2012.
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 216/2008 65. pantu izveidotā komiteja,
            
         IR PIEŅĒMUSI ŠO REGULU.
   1. pants
   Regulu (ES) Nr. 748/2012 groza šādi:
   
               1)
            
            
               regulas 3. pantu groza šādi:
               
                           a)
                        
                        
                           panta 1. punkta a) apakšpunkta i) punktu aizstāj ar šādu:
                           
                                       “i)
                                    
                                    
                                       tā tipa sertifikācijas bāze ir:
                                       
                                                   —
                                                
                                                
                                                   
                                                      JAA tipa sertifikācijas bāze ražojumiem, kas sertificēti saskaņā ar JAA tehnisko datu lapā noteiktajām JAA procedūrām, vai
                                                
                                             
                                                   —
                                                
                                                
                                                   attiecībā uz citiem ražojumiem projekta valsts tipa sertifikāta datu lapā noteiktā tipa sertifikācijas bāze, ja projekta valsts ir:
                                                   
                                                               —
                                                            
                                                            
                                                               dalībvalsts, ja vien Aģentūra, jo īpaši ņemot vērā piemērotās sertifikācijas specifikācijas un ekspluatācijas pieredzi, nekonstatē, ka šāda tipa sertifikācijas bāze nenodrošina lidojuma drošības līmeni, kas ir līdzvērtīgs Regulā (EK) Nr. 216/2008 un šajā regulā noteiktajam, vai
                                                            
                                                         
                                                               —
                                                            
                                                            
                                                               valsts, ar ko dalībvalsts noslēgusi divpusēju lidojumderīguma nolīgumu vai tamlīdzīgu vienošanos, kurā noteikts, ka attiecīgie ražojumi ir sertificēti uz projekta valsts sertifikācijas specifikāciju pamata, ja vien Aģentūra nekonstatē, ka projekta valsts sertifikācijas specifikācijas vai ekspluatācijas pieredze, vai lidojuma drošības sistēma nenodrošina lidojuma drošības līmeni, kas ir līdzvērtīgs Regulā (EK) Nr. 216/2008 un šajā regulā noteiktajam.
                                                            
                                                         
                                             Aģentūra veic otrajā ievilkumā minēto noteikumu sākotnējo ietekmes novērtējumu, lai sniegtu Komisijai atzinumu, kurā iekļauti šīs regulas iespējamie grozījumi;”;
                                    
                                 
                     
                           b)
                        
                        
                           panta 2. punkta c) un d) apakšpunktu aizstāj ar šādu:
                           
                                       “c)
                                    
                                    
                                       atkāpjoties no I pielikuma (21. daļas) 21.A.17.A punkta noteikumiem, tipa sertifikācijas bāze ir tā, ko apstiprinājuma pieteikuma iesniegšanas dienā nosaka JAA vai attiecīgos gadījumos dalībvalsts;
                                    
                                 
                                       d)
                                    
                                    
                                       atzinumu par atbilstību, kas sniegts, ievērojot JAA vai dalībvalsts noteiktās procedūras, uzskata par atzinumu, ko sniegusi Aģentūra, lai izpildītu I pielikuma (21. daļas) 21.A.20. punkta a) un d) apakšpunkta noteikumus.”;
                                    
                                 
                     
         
               2)
            
            
               regulas 5. pantu svītro;
            
         
               3)
            
            
               iekļauj šādu 7.a pantu:
               “7.a pants
               Dati par piemērotību ekspluatācijai
               1.   Pirms 2014. gada 17. februāra izdota gaisa kuģa tipa sertifikāta turētājam, kas plāno piegādāt jaunu gaisa kuģi ES ekspluatantam 2014. gada 17. februārī vai pēc tam, ir jāsaņem atļauja saskaņā ar I pielikuma (21. daļas) 21.A.21. punkta e) apakšpunktu, izņemot attiecībā uz minimālo mācību programmu tehniskās apkopes sertificēšanas darbinieku tipa kvalifikācijas apmācībai un gaisa kuģa validēšanas avota datiem, kas apliecina trenažiera(-u) objektīvo kvalifikāciju. Atļauja jāsaņem ne vēlāk kā 2015. gada 18. decembrī vai pirms tam, kad gaisa kuģi sāk lietot ES ekspluatants, no šiem datumiem izvēloties vēlāko. Dati par piemērotību ekspluatācijai var aprobežoties ar datiem par piegādāto modeli.
               2.   Pieteikuma iesniedzējam, kurš gaisa kuģa tipa sertifikāta pieteikumu iesniedzis pirms 2014. gada 17. februāra un kuram līdz 2014. gada 17. februārim nav ticis izsniegts tipa sertifikāts, ir jāsaņem atļauja saskaņā ar I pielikuma (21. daļas) 21.A.21. punkta e) apakšpunktu, izņemot attiecībā uz minimālo mācību programmu tehniskās apkopes sertificēšanas darbinieku tipa kvalifikācijas apmācībai un gaisa kuģa validēšanas avota datiem, kas apliecina trenažiera(-u) objektīvo kvalifikāciju. Atļauja jāsaņem ne vēlāk kā 2015. gada 18. decembrī vai pirms tam, kad gaisa kuģi sāk lietot ES ekspluatants, no šiem datumiem izvēloties vēlāko. Atzinumus par atbilstību, ko pirms šīs regulas stāšanā spēkā iestādes sniegušas Operatīvās novērtēšanas padomes procesā, par kuru atbild JAA vai Aģentūra, Aģentūra pieņems bez papildu pārbaudēm.
               3.   Operatīvās novērtēšanas padomes ziņojumi un obligāto iekārtu pamatsaraksti, kas pirms šīs regulas stāšanās spēkā izdoti atbilstīgi JAA procedūrām vai ko izdevusi Aģentūra, uzskatāmi par daļu no datiem par piemērotību ekspluatācijai, kas apstiprināti saskaņā ar I pielikuma (21. daļas) 21.A.21. punkta e) apakšpunktu, un tie jāiekļauj attiecīgajā tipa sertifikātā. Līdz 2014. gada 18. jūnijam attiecīgo tipa sertifikātu turētāji ierosina Aģentūrai datu par piemērotību ekspluatācijai iedalījumu obligātajos datos un neobligātajos datos.
               4.   Tāda tipa sertifikāta turētājam, kurā iekļauti dati par piemērotību ekspluatācijai, jāsaņem atļauja paplašināt attiecīgi projektēšanas organizācijas apstiprinājuma darbības jomu vai projektēšanas organizācijas apstiprinājumam alternatīvo procedūru darbības jomu, lai līdz 2015. gada 18. decembrim tajā iekļautu arī aspektus par piemērotību ekspluatācijai.”;
            
         
               4)
            
            
               regulas I pielikumu (21. daļu) groza saskaņā ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Pielikuma 16.-34. punktu un 43. punktu no 2016. gada 19. decembra piemēro tipa sertifikāta izmaiņu apstiprinājuma pieteikumu iesniedzējiem un papildu tipa sertifikāta pieteikumu iesniedzējiem.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. janvārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 79, 19.3.2008., 1. lpp.
   
      (2)  OV L 224, 21.8.2012., 1. lpp.
   
      (3)  Eiropas Aviācijas drošības aģentūras 2011. gada 13. decembra atzinums Nr. 07/2011, pieejams http://easa.europa.eu/official-publication/agency-opinions.php.
   
      (4)  OV L 243, 27.9.2003., 6. lpp.
   
      PIELIKUMS
      Regulas (ES) Nr. 748/2012 I pielikumu (21. daļu) groza šādi:
      
                  1)
               
               
                  pielikuma 21.A.4. punktu aizstāj ar šādu:
                  “21.A.4.   Projektēšanas un ražošanas koordinēšana
                  
                  Tipa sertifikāta, ierobežota tipa sertifikāta, papildu tipa sertifikāta, ETSO atļaujas, tipa sertifikāta izmaiņu apstiprinājuma vai remonta projekta apstiprinājuma turētājs vajadzības gadījumā sadarbojas ar ražošanas organizāciju, lai nodrošinātu:
                  
                              a)
                           
                           
                              apmierinošu projektēšanas un ražošanas koordinēšanu, kā noteikts attiecīgi 21.A.122. punktā, 21.A.130. punkta b) apakšpunkta 3. un 4. punktā, 21.A.133. punktā un 21.A.165. punkta c) apakšpunkta 2. un 3. punktā, un
                           
                        
                              b)
                           
                           
                              pienācīgu atbalstu ražojuma, daļas vai ierīces lidojumderīguma uzturēšanai.”;
                           
                        
            
                  2)
               
               
                  pielikuma 21.A.15. punktam pievieno šādu d) apakšpunktu:
                  
                              “d)
                           
                           
                              Gaisa kuģa tipa sertifikāta vai ierobežota tipa sertifikāta pieteikumā ietver vai pēc sākotnējā pieteikuma tam pievieno datu par piemērotību ekspluatācijai apstiprināšanas pieteikumu, ko attiecīgi veido:
                              
                                          1.
                                       
                                       
                                          minimālā mācību programma pilotu tipa kvalifikācijas apmācībai, tostarp tipa kvalifikācijas noteikšana;
                                       
                                    
                                          2.
                                       
                                       
                                          gaisa kuģa validēšanas avota datu darbības jomas noteikšana, lai apliecinātu ar pilotu tipa kvalifikācijas apmācību saistītā(-o) trenažiera(-u) objektīvo kvalifikāciju, vai provizorisko datu darbības jomas noteikšana, kas apliecina trenažieru pagaidu kvalifikāciju;
                                       
                                    
                                          3.
                                       
                                       
                                          minimālā mācību programma tehniskās apkopes sertificēšanas darbinieku tipa kvalifikācijas apmācībai, tostarp tipa kvalifikācijas noteikšana;
                                       
                                    
                                          4.
                                       
                                       
                                          salona apkalpes tipa vai varianta noteikšana un tipam specifisko datu noteikšana salona apkalpes apmācībai;
                                       
                                    
                                          5.
                                       
                                       
                                          obligāto iekārtu pamatsaraksts un
                                       
                                    
                                          6.
                                       
                                       
                                          citi ar tipu saistīti elementi, kas attiecas uz piemērotību ekspluatācijai.”;
                                       
                                    
                        
            
                  3)
               
               
                  pielikuma 21.A.16.A. punktu aizstāj ar šādu:
                  “21.A.16.A.   Sertifikācijas specifikācijas
                  
                  Aģentūra saskaņā ar Regulas (EK) Nr. 216/2008 19. pantu izdod sertifikācijas specifikācijas, tostarp sertifikācijas specifikācijas datiem par piemērotību ekspluatācijai, kā standarta līdzekļus, ar ko pierādīt ražojumu, daļu un ierīču atbilstību attiecīgajām Regulas (EK) Nr. 216/2008 I, III un IV pielikumā noteiktajām pamatprasībām. Šīs specifikācijas ir pietiekami sīki izstrādātas un konkrētas, lai pieteikuma iesniedzējiem norādītu, kādi ir sertifikātu izdošanas, grozīšanas vai papildināšanas nosacījumi.”;
               
            
                  4)
               
               
                  pielikuma 21.A.16.B. punktu aizstāj ar šādu:
                  “21.A.16.B.   Īpaši nosacījumi
                  
                  
                              a)
                           
                           
                              Aģentūra ražojumam nosaka īpašas sīki izstrādātas tehniskas specifikācijas, ko sauc par īpašiem nosacījumiem, ja attiecīgās sertifikācijas specifikācijas neietver atbilstošus vai attiecīgus ražojuma lidojuma drošības standartus tāpēc, ka:
                              
                                          1.
                                       
                                       
                                          ražojumam ir jauni vai neparasti projekta parametri attiecībā pret projektēšanas praksi, kas ir piemērojamo sertifikācijas specifikāciju pamatā, vai
                                       
                                    
                                          2.
                                       
                                       
                                          ražojuma paredzētais izmantošanas mērķis ir neparasts, vai
                                       
                                    
                                          3.
                                       
                                       
                                          pieredze ar citiem līdzīgiem ekspluatācijā esošiem ražojumiem ar līdzīgiem projekta parametriem liecina, ka var rasties nedroši stāvokļi.
                                       
                                    
                        
                              b)
                           
                           
                              Īpašie nosacījumi ietver tādus lidojuma drošības standartus, kādus Aģentūra uzskata par vajadzīgiem, lai noteiktu lidojuma drošības līmeni, kas ir līdzvērtīgs piemērojamajās sertifikācijas specifikācijās noteiktajam.”;
                           
                        
            
                  5)
               
               
                  pielikuma 21.A.17. punktu groza šādi:
                  
                              a)
                           
                           
                              nosaukumu aizstāj ar šādu:
                              “21.A.17.A.   Tipa sertifikācijas bāze”
                           
                        
                              b)
                           
                           
                              punkta a) apakšpunkta 1. punktu aizstāj ar šādu:
                              
                                          “1.
                                       
                                       
                                          Aģentūras noteiktās piemērojamās sertifikācijas specifikācijas, kas ir spēkā minētā sertifikāta pieteikuma iesniegšanas dienā, ja vien:
                                          
                                                      i)
                                                   
                                                   
                                                      aģentūra nav noteikusi citādi, vai
                                                   
                                                
                                                      ii)
                                                   
                                                   
                                                      pieteikuma iesniedzējs nav izvēlējies ievērot atbilstību sertifikācijas specifikācijām, kuras attiecas uz grozījumiem, kas stājas spēkā vēlāk, vai šāda atbilstība nav prasīta saskaņā ar c) un d) apakšpunktu;”;
                                                   
                                                
                                    
                        
                              c)
                           
                           
                              punkta c) apakšpunkta 2. punktu aizstāj ar šādu:
                              
                                          “2.
                                       
                                       
                                          prasīt sākotnējā pieteikuma termiņa pagarinājumu un izpildīt piemērojamās sertifikācijas specifikācijas, kuras bijušas spēkā dienā, ko izvēlas pieteikuma iesniedzējs un kas nedrīkst būt pirms dienas, kura ir agrāka nekā tipa sertifikāta izdošanas diena par b) apakšpunktā sākotnējam pieteikumam noteikto laikposmu.”;
                                       
                                    
                        
            
                  6)
               
               
                  iekļauj šādu 21.A.17.B. punktu:
                  “21.A.17.B.   Datu par piemērotību ekspluatācijai sertifikācijas bāze
                  
                  
                              a)
                           
                           
                              Aģentūra pieteikuma iesniedzēju informē par to, kāda sertifikācijas bāze ir datiem par piemērotību ekspluatācijai. To veido šādi elementi:
                              
                                          1.
                                       
                                       
                                          datiem par piemērotību ekspluatācijai piemērojamās sertifikācijas specifikācijas, kas izdotas saskaņā ar 21.A.16.A. punktu un ir spēkā pieteikuma vai pieteikuma papildinājuma iesniegšanas dienā, ja vien:
                                          
                                                      i)
                                                   
                                                   
                                                      Aģentūra nav pieņēmusi citus līdzekļus, ar kuriem pierādīt atbilstību Regulas (EK) Nr. 216/2008 I, III un IV pielikuma attiecīgajām pamatprasībām, vai
                                                   
                                                
                                                      ii)
                                                   
                                                   
                                                      pieteikuma iesniedzējs nav izvēlējies ievērot atbilstību sertifikācijas specifikācijām, kuras attiecas uz grozījumiem, kas stājas spēkā vēlāk;
                                                   
                                                
                                    
                                          2.
                                       
                                       
                                          visi īpašie nosacījumi, kas noteikti saskaņā ar 21.A.16.B. punkta a) apakšpunktu.
                                       
                                    
                        
                              b)
                           
                           
                              Ja pieteikuma iesniedzējs izvēlas ievērot atbilstību sertifikācijas specifikāciju grozījumam, kas stājas spēkā pēc tipa sertifikāta pieteikuma iesniegšanas, pieteikuma iesniedzējs ievēro arī atbilstību visām citām sertifikācijas specifikācijām, kuras Aģentūra uzskata par tieši saistītām.”;
                           
                        
            
                  7)
               
               
                  pielikuma 21.A.20. punktu groza šādi:
                  
                              a)
                           
                           
                              nosaukumu aizstāj ar šādu:
                              “Atbilstība tipa sertifikācijas bāzei, datu par piemērotību ekspluatācijai sertifikācijas bāzei un vides aizsardzības prasībām”;
                           
                        
                              b)
                           
                           
                              punkta a) apakšpunktu aizstāj ar šādu:
                              
                                          “a)
                                       
                                       
                                          Tipa sertifikāta vai ierobežota tipa sertifikāta pieteikuma iesniedzējs pierāda atbilstību piemērojamai tipa sertifikācijas bāzei, sertifikācijas bāzei, kas piemērojama datiem par piemērotību ekspluatācijai, un vides aizsardzības prasībām un norāda Aģentūrai līdzekļus, ar kādiem šāda atbilstība tikusi pierādīta.”;
                                       
                                    
                        
            
                  8)
               
               
                  pielikuma 21.A.21. punktu groza šādi:
                  
                              a)
                           
                           
                              punkta c) apakšpunkta 1. punktu aizstāj ar šādu:
                              
                                          “1.
                                       
                                       
                                          sertificējamais ražojums atbilst piemērojamajai tipa sertifikācijas bāzei un vides aizsardzības prasībām, kas noteiktas saskaņā ar 21.A.17.A un 21.A.18. punktu;”;
                                       
                                    
                        
                              b)
                           
                           
                              pievieno šādu e) un f) apakšpunktu:
                              
                                          “e)
                                       
                                       
                                          gaisa kuģa tipa sertifikāta gadījumā ir pierādīts, ka dati par piemērotību ekspluatācijai atbilst sertifikācijas bāzei, kas norādīta saskaņā ar 21.A.17.B punktu un piemērojama datiem par piemērotību ekspluatācijai;
                                       
                                    
                                          f)
                                       
                                       
                                          atkāpjoties no e) apakšpunkta un pēc pieteikuma iesniedzēja pieprasījuma, kas ietverts 21.A.20. punkta d) apakšpunktā minētajā deklarācijā, gaisa kuģa tipa sertifikātu var izdot, pirms pierādīta atbilstība sertifikācijas bāzei, kas piemērojama datiem par piemērotību ekspluatācijai, ar nosacījumu, ka pieteikuma iesniedzējs ir pierādījis atbilstību datu par piemērotību ekspluatācijai sertifikācijas bāzei, pirms dati par piemērotību ekspluatācijai patiešām ir jāizmanto.”;
                                       
                                    
                        
            
                  9)
               
               
                  pielikuma 21.A.23. punktu aizstāj ar šādu:
                  “21.A.23.   Ierobežota tipa sertifikāta izdošana
                  
                  
                              a)
                           
                           
                              21.A.21. punkta c) apakšpunkta noteikumiem neatbilstoša gaisa kuģa pieteikuma iesniedzējam ir tiesības saņemt Aģentūras izdotu ierobežotu tipa sertifikātu pēc tam, kad:
                              
                                          1.
                                       
                                       
                                          ir ievērota atbilstība attiecīgajai Aģentūras noteiktajai tipa sertifikācijas bāzei, kas nodrošina pietiekamu lidojuma drošību attiecībā uz gaisa kuģa paredzētajiem izmantošanas mērķiem, un atbilstība piemērojamajām vides aizsardzības prasībām;
                                       
                                    
                                          2.
                                       
                                       
                                          pieteikuma iesniedzējs ir skaidri norādījis, ka ir gatavs ievērot 21.A.44. punktu;
                                       
                                    
                                          3.
                                       
                                       
                                          ierobežota gaisa kuģa tipa sertifikāta gadījumā ir pierādīts, ka dati par piemērotību ekspluatācijai atbilst sertifikācijas bāzei, kas norādīta saskaņā ar 21.A.17.B punktu un piemērojama datiem par piemērotību ekspluatācijai.
                                       
                                    
                        
                              b)
                           
                           
                              Atkāpjoties no a) apakšpunkta 3. punkta un pēc pieteikuma iesniedzēja pieprasījuma, kas ietverts 21.A.20. punkta d) apakšpunktā minētajā deklarācijā, ierobežotu tipa sertifikātu var izdot, pirms pierādīta atbilstība sertifikācijas bāzei, kas piemērojama datiem par piemērotību ekspluatācijai, ar nosacījumu, ka pieteikuma iesniedzējs ir pierādījis atbilstību datu par piemērotību ekspluatācijai sertifikācijas bāzei, pirms dati par piemērotību ekspluatācijai patiešām ir jāizmanto.
                           
                        
                              c)
                           
                           
                              Gaisa kuģī uzstādītajam dzinējam vai propelleram, vai abiem:
                              
                                          1.
                                       
                                       
                                          ir tipa sertifikāts, kas ir izdots vai kam derīgums noteikts saskaņā ar šo regulu, vai
                                       
                                    
                                          2.
                                       
                                       
                                          ir pierādījumi par atbilstību sertifikācijas specifikācijām, kas vajadzīga, lai nodrošinātu gaisa kuģa drošu lidojumu.”;
                                       
                                    
                        
            
                  10)
               
               
                  21.A.31. punkta a) apakšpunkta 3. punktu aizstāj ar šādu:
                  
                              “3.
                           
                           
                              lidojumderīguma uzturēšanas norādījumu nodaļa par apstiprinātajiem lidojumderīguma ierobežojumiem, kā definēts piemērojamajās sertifikācijas specifikācijās, un”;
                           
                        
            
                  11)
               
               
                  pielikuma 21.A.41. punktu aizstāj ar šādu:
                  “21.A.41.   Tipa sertifikāts
                  
                  Tipa sertifikāts un ierobežotais tipa sertifikāts ietver tipa projektu, ekspluatācijas ierobežojumus, tipa sertifikāta lidojumderīguma un emisiju tehnisko datu lapu, piemērojamo tipa sertifikācijas bāzi un vides aizsardzības prasības, pēc kurām Aģentūra fiksē atbilstību, un jebkurus citus nosacījumus vai ierobežojumus, kuri noteikti ražojumam piemērojamajās sertifikācijas specifikācijās un vides aizsardzības prasībās. Turklāt gan gaisa kuģa tipa sertifikāts, gan ierobežotais tipa sertifikāts ietver sertifikācijas bāzi, kas piemērojama datiem par piemērotību ekspluatācijai, datus par piemērotību ekspluatācijai un tipa sertifikāta trokšņa līmeņa tehnisko datu lapu. Dzinēja tipa sertifikāta tehnisko datu lapa ietver ierakstu par emisiju atbilstību.”;
               
            
                  12)
               
               
                  pielikuma 21.A.44. punkta a) apakšpunktu aizstāj ar šādu:
                  
                              “a)
                           
                           
                              uzņemas pienākumus, kas paredzēti 21.A.3.A, 21.A.3.B., 21.A.4., 21.A.55., 21.A.57., 21.A.61. un 21.A.62. punktā, un, lai tos veiktu, turpina izpildīt kvalifikācijas prasības attiecībā uz atbilstību saskaņā ar 21.A.14. punktu, un”;
                           
                        
            
                  13)
               
               
                  pielikuma 21.A.55. punktu aizstāj ar šādu:
                  “21.A.55.   Uzskaite
                  
                  Visu attiecīgo projekta informāciju, rasējumus un testu ziņojumus, tostarp testētā ražojuma pārbaudes ziņojumus, tipa sertifikāta vai ierobežota tipa sertifikāta turētājs tur Aģentūrai pieejamus un saglabā, lai sniegtu informāciju, kas vajadzīga, lai nodrošinātu ražojuma lidojumderīguma uzturēšanu, datu par piemērotību ekspluatācijai pastāvīgu derīgumu un atbilstību piemērojamajām vides aizsardzības prasībām.”;
               
            
                  14)
               
               
                  pielikuma 21.A.57. punktu aizstāj ar šādu:
                  “21.A.57.   Rokasgrāmatas
                  
                  Tipa sertifikāta vai ierobežota tipa sertifikāta turētājs uzrāda, glabā un atjaunina oriģinālus visām rokasgrāmatām, kas nepieciešamas saskaņā ar ražojumam piemērojamo tipa sertifikācijas bāzi, sertifikācijas bāzi, kas piemērojama datiem par piemērotību ekspluatācijai, un vides aizsardzības prasībām, un pēc pieprasījuma nodrošina Aģentūrai kopijas.”;
               
            
                  15)
               
               
                  B apakšiedaļai pievieno šādu 21.A.62. punktu:
                  “21.A.62.   Datu par piemērotību ekspluatācijai pieejamība
                  
                  Tipa sertifikāta vai ierobežota tipa sertifikāta turētājs nodrošina:
                  
                              a)
                           
                           
                              lai visiem zināmajiem ES gaisa kuģu ekspluatantiem būtu pieejams vismaz viens komplekts ar pilnīgiem datiem par piemērotību ekspluatācijai, kuri izstrādāti saskaņā ar sertifikācijas bāzi, kas piemērojama datiem par piemērotību ekspluatācijai, pirms mācību organizācijām vai ES ekspluatantiem šie dati par piemērotību ekspluatācijai ir jāizmanto, un
                           
                        
                              b)
                           
                           
                              lai jebkādas izmaiņas datos par piemērotību ekspluatācijai būtu pieejamas visiem zināmajiem ES gaisa kuģu ekspluatantiem, un
                           
                        
                              c)
                           
                           
                              lai a) un b) apakšpunktā minētie attiecīgie dati pēc pieprasījuma būtu pieejami:
                              
                                          1.
                                       
                                       
                                          kompetentajai iestādei, kas atbild par atbilstības verificēšanu vienam vai vairākiem elementiem no šā komplekta ar datiem par piemērotību ekspluatācijai, un
                                       
                                    
                                          2.
                                       
                                       
                                          visām personām, kam jāievēro atbilstība vienam vai vairākiem elementiem no šā komplekta ar datiem par piemērotību ekspluatācijai.”;
                                       
                                    
                        
            
                  16)
               
               
                  pielikuma 21.A.90.A punktu aizstāj ar šādu:
                  “21.A.90.A.   Darbības joma
                  
                  Šī apakšiedaļa nosaka procedūras tipa sertifikātu izmaiņu apstiprināšanai un nosaka minēto apstiprinājumu pieteikuma iesniedzēju un turētāju tiesības un pienākumus. Šajā apakšiedaļā arī noteiktas standarta izmaiņas, uz kurām neattiecas apstiprināšanas process saskaņā ar šo apakšiedaļu. Šajā apakšiedaļā atsauces uz tipa sertifikātu attiecas gan uz tipa sertifikātu, gan uz ierobežotu tipa sertifikātu.”;
               
            
                  17)
               
               
                  pielikuma 21.A.90.B punkta a) apakšpunktu aizstāj ar šādu:
                  
                              “a)
                           
                           
                              Standarta izmaiņas ir tipa sertifikāta izmaiņas:
                              
                                          1.
                                       
                                       
                                          attiecībā uz:
                                          
                                                      i)
                                                   
                                                   
                                                      lidmašīnām ar 5 700 kg vai mazāku maksimālo pacelšanās masu (MTOM);
                                                   
                                                
                                                      ii)
                                                   
                                                   
                                                      rotorplāniem ar 3 175 kg vai mazāku MTOM;
                                                   
                                                
                                                      iii)
                                                   
                                                   
                                                      planieriem, planieriem ar dzinēju, gaisa baloniem un dirižabļiem, kā definēts ELA1 vai ELA2;
                                                   
                                                
                                    
                                          2.
                                       
                                       
                                          kurās ievēroti Aģentūras izdotajās sertifikācijas specifikācijās iekļautie projekta dati, kas ietver pieņemamās metodes, paņēmienus un praksi standarta izmaiņu veikšanai un identificēšanai, tostarp attiecīgās instrukcijas par lidojumderīguma uzturēšanu, un
                                       
                                    
                                          3.
                                       
                                       
                                          kas nav pretrunā tipa sertifikāta turētāja datiem.”;
                                       
                                    
                        
            
                  18)
               
               
                  pielikuma 21.A.91. punktu aizstāj ar šādu:
                  “21.A.91.   Tipa sertifikāta izmaiņu klasifikācija
                  
                  Tipa sertifikāta izmaiņas klasificē kā sīkas un lielākas. “Sīka izmaiņa” ir tāda, kas ievērojami neietekmē masu, līdzsvaru, konstrukcijas stiprību, izturību, ekspluatācijas rādītājus, trokšņa līmeni, degvielas izplūdi, izplūdes gāzu emisiju, datus par piemērotību ekspluatācijai vai citus rādītājus, kas ietekmē ražojuma lidojumderīgumu. Neierobežojot 21.A.19. punktu, visas pārējās izmaiņas šajā apakšiedaļā ir “lielākas izmaiņas”. Lielākas un sīkas izmaiņas apstiprina saskaņā ar attiecīgi 21.A.95. vai 21.A.97. punktu un atbilstoši identificē.”;
               
            
                  19)
               
               
                  pielikuma 21.A.92. punktu aizstāj ar šādu:
                  “21.A.92.   Atbilstība
                  
                  
                              a)
                           
                           
                              Tikai tipa sertifikāta turētājs drīkst iesniegt tipa sertifikāta lielākas izmaiņas apstiprinājuma pieteikumu saskaņā ar šo apakšiedaļu; visi pārējie tipa sertifikāta lielākas izmaiņas apstiprinājuma pieteikuma iesniedzēji iesniedz pieteikumu saskaņā ar E apakšiedaļu.
                           
                        
                              b)
                           
                           
                              Jebkura fiziska vai juridiska persona drīkst iesniegt sīkas izmaiņas apstiprinājuma pieteikumu tipa sertifikātam saskaņā ar šo apakšiedaļu.”;
                           
                        
            
                  20)
               
               
                  pielikuma 21.A.93. punktu aizstāj ar šādu:
                  “21.A.93.   Pieteikums
                  
                  Tipa sertifikāta izmaiņas apstiprinājuma pieteikumu iesniedz Aģentūras noteiktā formā un veidā, un tas ietver:
                  
                              a)
                           
                           
                              izmaiņas aprakstu, kas identificē:
                              
                                          1.
                                       
                                       
                                          visas tipa projekta un apstiprināto rokasgrāmatu daļas, ko skar izmaiņas, un
                                       
                                    
                                          2.
                                       
                                       
                                          sertifikācijas specifikācijas un vides aizsardzības prasības, kas ievērotas, izdarot izmaiņu, saskaņā ar 21.A.101. punktu;
                                       
                                    
                        
                              b)
                           
                           
                              jebkuru tādu atkārtotu pētījumu identifikāciju, kas vajadzīgi, lai pierādītu pārveidotā ražojuma atbilstību piemērojamajām sertifikācijas specifikācijām un vides aizsardzības prasībām;
                           
                        
                              c)
                           
                           
                              ja izmaiņa ietekmē datus par piemērotību ekspluatācijai, pieteikumā iekļauj vai pēc sākotnējā pieteikuma tam pievieno nepieciešamās izmaiņas datos par piemērotību ekspluatācijai.”;
                           
                        
            
                  21)
               
               
                  pielikuma 21.A.95. punktu aizstāj ar šādu:
                  “21.A.95.   Sīkas izmaiņas
                  
                  Sīkas izmaiņas tipa sertifikātā klasificē un apstiprina vai nu:
                  
                              a)
                           
                           
                              Aģentūra, vai
                           
                        
                              b)
                           
                           
                              atbilstīgi apstiprināta projektēšanas organizācija saskaņā ar procedūru, par ko vienojas ar Aģentūru.”;
                           
                        
            
                  22)
               
               
                  pielikuma 21.A.97. punkta b) apakšpunktu aizstāj ar šādu:
                  
                              “b)
                           
                           
                              Tipa sertifikāta lielākas izmaiņas apstiprinājums attiecas tikai uz to (tām) tipa sertifikāta īpašo(-ajām) konfigurāciju(-ām), kas ir mainīta(-as).”;
                           
                        
            
                  23)
               
               
                  pielikuma 21.A.101. punktu aizstāj ar šādu:
                  “21.A.101.   Norādes uz piemērojamām sertifikācijas specifikācijām un vides aizsardzības prasībām
                  
                  
                              a)
                           
                           
                              Tipa sertifikāta izmaiņas pieteikuma iesniedzējs pierāda, ka pārveidotais ražojums atbilst sertifikācijas specifikācijām, kas piemērojamas pārveidotajam ražojumam un kas ir spēkā izmaiņas pieteikuma dienā, ja vien pieteikuma iesniedzējs nav izvēlējies atbilstību tādu grozījumu sertifikācijas specifikācijām, kas stājušies spēkā vēlāk, vai ja šāda atbilstība nav prasīta saskaņā ar e) un f) apakšpunktu, un piemērojamajām vides aizsardzības prasībām, kas noteiktas 21.A.18. punktā.
                           
                        
                              b)
                           
                           
                              Atkāpjoties no a) apakšpunkta, pieteikuma iesniedzējs drīkst pierādīt, ka pārveidotais ražojums atbilst agrākam grozījumam a) apakšpunktā minētajās sertifikācijas specifikācijās un jebkurā citā sertifikācijas specifikācijā, ko Aģentūra uzskata par tieši saistītu. Taču agrāk grozītās sertifikācijas specifikācijas nedrīkst būt tās, kam seko atbilstīgās sertifikācijas specifikācijas, kas ar atsauci iekļautas tipa sertifikātā. Pieteikuma iesniedzējs drīkst pierādīt atbilstību agrākam grozījumam sertifikācijas specifikācijās attiecībā uz jebkuru no turpmāk minētajām:
                              
                                          1.
                                       
                                       
                                          izmaiņa, ko Aģentūra uzskata par nesvarīgu. Nosakot, vai atsevišķa izmaiņa ir svarīga, Aģentūra izskata izmaiņu saistībā ar visām iepriekšējām attiecīgām projekta izmaiņām un visiem attiecīgiem grozījumiem piemērojamajās sertifikācijas specifikācijās, kas iekļautas ražojuma tipa sertifikātā. Izmaiņas, kas atbilst vienam no šādiem kritērijiem, tiek automātiski uzskatītas par svarīgām:
                                          
                                                      i)
                                                   
                                                   
                                                      vispārējā konfigurācija vai uzbūves principi nav saglabāti;
                                                   
                                                
                                                      ii)
                                                   
                                                   
                                                      pieņēmumi, kas izmantoti pārveidojamā ražojuma sertificēšanai, nepaliek spēkā;
                                                   
                                                
                                    
                                          2.
                                       
                                       
                                          jebkura joma, sistēma, daļa vai ierīce, ko Aģentūra uzskata par izmaiņas neietekmētu;
                                       
                                    
                                          3.
                                       
                                       
                                          jebkura joma, sistēma, daļa vai ierīce, ko ietekmē izmaiņa, attiecībā uz kuru Aģentūra uzskata, ka atbilstība sertifikācijas specifikācijām, kas minētas a) apakšpunktā, jūtami neietekmētu pārveidotā ražojuma lidojuma drošības līmeni vai būtu nepraktiska.
                                       
                                    
                        
                              c)
                           
                           
                              Izmaiņas pieteikuma iesniedzējs gaisa kuģim (kas nav rotorplāns) ar maksimālo masu 2 722 kg (6 000 lb) vai mazāku vai rotorplāns bez turbīnas ar maksimālo masu 1 361 kg (3 000 lb) vai mazāku drīkst pierādīt, ka pārveidotais ražojums atbilst tipa sertifikācijas bāzei, kas ar atsauci iekļauta tipa sertifikātā. Ja tomēr Aģentūra uzskata, ka izmaiņa ir svarīga kādā jomā, Aģentūra drīkst norādīt atbilstību tipa sertifikātā ar atsauci iekļautas tipa sertifikācijas bāzes grozījumam, kas ir spēkā pieteikuma dienā, un jebkurai sertifikācijas specifikācijai, ko Aģentūra uzskata par tieši saistītu, ja vien Aģentūra arī neuzskata, ka atbilstība minētajam grozījumam vai sertifikācijas specifikācijai jūtami neietekmētu pārveidotā ražojuma lidojuma drošības līmeni vai būtu nepraktiska.
                           
                        
                              d)
                           
                           
                              Ja Aģentūra uzskata, ka sertifikācijas specifikācijas, kas ir spēkā izmaiņas pieteikuma dienā, nenodrošina pietiekami augstus standartus attiecībā pret ierosināto izmaiņu, pieteikuma iesniedzējam jāievēro visi īpašie nosacījumi un šo īpašo nosacījumu grozījumi, kurus nosaka saskaņā ar 21.A.16.B. punkta noteikumiem, lai nodrošinātu lidojuma drošību, kas līdzvērtīga tādā sertifikācijas specifikācijā noteiktajai, kura ir spēkā izmaiņas pieteikuma dienā.
                           
                        
                              e)
                           
                           
                              Lielu lidmašīnu un lielu rotorplānu tipa sertifikāta izmaiņas pieteikums ir spēkā piecus gadus, un jebkura cita tipa sertifikāta izmaiņas pieteikums ir spēkā trīs gadus. Ja izmaiņa nav apstiprināta vai ir skaidrs, ka tā netiks apstiprināta šajā apakšpunktā noteiktajā termiņā, pieteikuma iesniedzējs drīkst:
                              
                                          1.
                                       
                                       
                                          iesniegt jaunu tipa sertifikāta izmaiņas pieteikumu un izpildīt visus a) apakšpunkta noteikumus, ko piemēro attiecībā uz sākotnējo izmaiņas pieteikumu, vai
                                       
                                    
                                          2.
                                       
                                       
                                          prasīt sākotnējā pieteikuma termiņa pagarinājumu un izpildīt a) apakšpunkta noteikumus attiecībā uz pieteikuma faktiskas iesniegšanas dienu, ko izvēlas pieteikuma iesniedzējs un kas nedrīkst būt pirms dienas, kura ir agrāka nekā izmaiņas apstiprinājuma diena par šajā apakšpunktā sākotnējam izmaiņas pieteikumam noteikto laikposmu.
                                       
                                    
                        
                              f)
                           
                           
                              Ja pieteikuma iesniedzējs izvēlas ievērot sertifikācijas specifikācijas, kuras attiecas uz grozījumu sertifikācijas specifikācijās, kas stājas spēkā pēc tipa izmaiņas pieteikuma iesniegšanas, pieteikuma iesniedzējs ievēro arī jebkuras citas sertifikācijas specifikācijas, kuras Aģentūra uzskata par tieši saistītām.
                           
                        
                              g)
                           
                           
                              Ja gaisa kuģa tipa sertifikāta izmaiņas pieteikumā ietilpst vai pēc sākotnējā pieteikuma tam pievieno izmaiņas datos par piemērotību ekspluatācijai, sertifikācijas bāzi datiem par piemērotību ekspluatācijai nosaka saskaņā ar a), b), c), d) un f) apakšpunktu.”;
                           
                        
            
                  24)
               
               
                  pielikuma 21.A.103. punktu aizstāj ar šādu:
                  “21.A.103.   Apstiprinājuma izdošana
                  
                  
                              a)
                           
                           
                              Pieteikuma iesniedzējam ir tiesības saņemt Aģentūras apstiprinājumu tipa sertifikāta lielākai izmaiņai pēc tam, kad
                              
                                          1.
                                       
                                       
                                          iesniegta 21.A.20. punkta d) apakšpunktā minētā deklarācija, un
                                       
                                    
                                          2.
                                       
                                       
                                          pierādīts, ka:
                                          
                                                      i)
                                                   
                                                   
                                                      pārveidotais ražojums atbilst piemērojamajām sertifikācijas specifikācijām un vides aizsardzības prasībām, kas precizētas 21.A.101. punktā;
                                                   
                                                
                                                      ii)
                                                   
                                                   
                                                      visus lidojumderīguma noteikumus, kas nav ievēroti, kompensē ar faktoriem, kuri nodrošina līdzvērtīgu lidojuma drošības līmeni; un
                                                   
                                                
                                                      iii)
                                                   
                                                   
                                                      neviena parametra vai rādītāja dēļ ražojums nav nedrošs attiecībā uz tiem izmantošanas mērķiem, kam prasīta sertifikācija;
                                                   
                                                
                                    
                                          3.
                                       
                                       
                                          ja izmaiņas ietekmē datus par piemērotību ekspluatācijai, ir pierādīts, ka nepieciešamās izmaiņas datos par piemērotību ekspluatācijai atbilst sertifikācijas bāzei, kas saskaņā ar 21.A.101. punkta g) apakšpunkta noteikumiem ir piemērojama datiem par piemērotību ekspluatācijai;
                                       
                                    
                                          4.
                                       
                                       
                                          atkāpjoties no 3. punkta un pēc pieteikuma iesniedzēja pieprasījuma, kas ietverts 21.A.20. punkta d) apakšpunktā minētajā deklarācijā, gaisa kuģa tipa sertifikāta lielāku izmaiņu var apstiprināt, pirms pierādīta atbilstība sertifikācijas bāzei, kas piemērojama datiem par piemērotību ekspluatācijai, ar nosacījumu, ka pieteikuma iesniedzējs ir pierādījis atbilstību datu par piemērotību ekspluatācijai sertifikācijas bāzei, pirms dati par piemērotību ekspluatācijai patiešām ir jāizmanto.
                                       
                                    
                        
                              b)
                           
                           
                              Tipa sertifikāta sīku izmaiņu apstiprina saskaņā ar 21.A.95. punktu tikai tad, ja ir pierādīts, ka pārveidotais ražojums atbilst piemērojamajām sertifikācijas specifikācijām, kas precizētas 21.A.101. punktā.”;
                           
                        
            
                  25)
               
               
                  pielikuma 21.A.105. punktu aizstāj ar šādu:
                  “21.A.105.   Uzskaite
                  
                  Attiecībā uz katru izmaiņu visu attiecīgo projekta informāciju, rasējumus un testu ziņojumus, tostarp testētā pārveidotā ražojuma pārbaudes ziņojumus, pieteikuma iesniedzējs tur Aģentūrai pieejamus un saglabā, lai sniegtu informāciju, kas vajadzīga, lai nodrošinātu pārveidotā ražojuma lidojumderīguma uzturēšanu, datu par piemērotību ekspluatācijai derīguma uzturēšanu un atbilstību piemērojamajām vides aizsardzības prasībām.”;
               
            
                  26)
               
               
                  pielikuma 21.A.107. punkta a) apakšpunktu aizstāj ar šādu:
                  
                              “a)
                           
                           
                              Sīkas tipa sertifikāta izmaiņas apstiprinājuma turētājs vismaz vienu komplektu ar ražojuma, kam izdarāma sīkā izmaiņa, lidojumderīguma uzturēšanas norādījumu saistītajiem variantiem, ja tādi ir, kuri sagatavoti saskaņā ar piemērojamo tipa sertifikācijas bāzi, nodrošina katram zināmam viena vai vairāku nebūtiski pārveidoto gaisa kuģu, dzinēju vai propelleru īpašniekam, vai nu ražojumu piegādājot, vai izdodot pirmo lidojumderīguma sertifikātu pārveidotajam gaisa kuģim, ja tas notiek vēlāk, un pēc tam pēc pieprasījuma nodrošina pieeju minētajiem norādījumu variantiem jebkurai citai personai, kam jāievēro jebkurš minēto norādījumu noteikums.”;
                           
                        
            
                  27)
               
               
                  iekļauj šādu 21.A.108. punktu:
                  “21.A.108.   Datu par piemērotību ekspluatācijai pieejamība
                  
                  Ja izmaiņas ietekmē datus par piemērotību ekspluatācijai, sīkas izmaiņas apstiprinājuma turētājs nodrošina:
                  
                              a)
                           
                           
                              lai visiem zināmajiem pārveidoto gaisa kuģu ES ekspluatantiem būtu pieejams vismaz viens komplekts ar izmaiņām datos par piemērotību ekspluatācijai, kas izstrādāts saskaņā ar attiecīgo sertifikācijas bāzi par piemērotību ekspluatācijai, pirms mācību organizācijām vai ES ekspluatantiem šie dati par piemērotību ekspluatācijai ir jāizmanto, un
                           
                        
                              b)
                           
                           
                              lai visas turpmākās izmaiņas attiecīgajos datos par piemērotību ekspluatācijai būtu pieejamas visiem zināmajiem pārveidoto gaisa kuģu ES ekspluatantiem, un
                           
                        
                              c)
                           
                           
                              lai a) un b) apakšpunktā minēto izmaiņu attiecīgās daļas pēc pieprasījuma būtu pieejamas:
                              
                                          1.
                                       
                                       
                                          kompetentajai iestādei, kas atbild par atbilstības verificēšanu vienam vai vairākiem elementiem no attiecīgajiem datiem par piemērotību ekspluatācijai, un
                                       
                                    
                                          2.
                                       
                                       
                                          visām personām, kam jāievēro atbilstība vienam vai vairākiem elementiem no šā komplekta ar datiem par piemērotību ekspluatācijai.”;
                                       
                                    
                        
            
                  28)
               
               
                  pielikuma 21.A.109. punktu aizstāj ar šādu:
                  “21.A.109.   Pienākumi un EPA marķējums
                  
                  Sīkas tipa sertifikāta izmaiņas apstiprinājuma turētājs:
                  
                              a)
                           
                           
                              uzņemas pienākumus, kas paredzēti 21.A.4., 21.A.105., 21.A.107. un 21.A.108. punktā, un
                           
                        
                              b)
                           
                           
                              precizē marķējumu, tostarp EPA (European Part Approval (Eiropas rezerves daļu apstiprinājuma)) burtus, saskaņā ar 21.A.804. punkta a) apakšpunktu.”;
                           
                        
            
                  29)
               
               
                  pielikuma 21.A.111. punktu aizstāj ar šādu:
                  “21.A.111.   Darbības joma
                  
                  Šī apakšiedaļa nosaka procedūru lielāku tipa sertifikāta izmaiņu apstiprināšanai saskaņā ar papildu tipa sertifikāta procedūrām un nosaka minēto sertifikātu pieteikuma iesniedzēju un turētāju tiesības un pienākumus.”;
               
            
                  30)
               
               
                  pielikuma 21.A.113. punkta b) apakšpunktu aizstāj ar šādu:
                  
                              “b)
                           
                           
                              Papildu tipa sertifikāta pieteikums ietver 21.A.93. punktā noteiktos aprakstus, identifikāciju un datu par piemērotību ekspluatācijai izmaiņas. Šāds pieteikums ietver arī pierādījumu, ka minēto elementu pamatā ir patiesas ziņas, kas iegūtas vai nu no paša pieteikuma iesniedzēja resursiem, vai vienojoties ar tipa sertifikāta turētāju.”;
                           
                        
            
                  31)
               
               
                  pielikuma 21.A.118.A punkta a) apakšpunktu aizstāj ar šādu:
                  
                              “a)
                           
                           
                              uzņemas pienākumus:
                              
                                          1.
                                       
                                       
                                          kas noteikti 21.A.3.A, 21.A.3.B, 21.A.4., 21.A.105., 21.A.119., 21.A.120.A un 21.A.120.B punktā;
                                       
                                    
                                          2.
                                       
                                       
                                          kas netieši izriet no sadarbības ar tipa sertifikāta turētāju, uz ko attiecas 21.A.115. punkta d) apakšpunkta 2. punkts;
                                       
                                    un, lai to darītu, turpina ievērot atbilstību 21.A.112.B punkta kritērijiem;”;
                           
                        
            
                  32)
               
               
                  pielikuma 21.A.119. punktu aizstāj ar šādu:
                  “21.A.119.   Rokasgrāmatas
                  
                  Papildu tipa sertifikāta turētājs uzrāda, glabā un atjaunina oriģinālus visiem variantiem rokasgrāmatās, kas nepieciešamas saskaņā ar ražojumam piemērojamo tipa sertifikācijas bāzi, sertifikācijas bāzi, kas piemērojama datiem par piemērotību ekspluatācijai, un vides aizsardzības prasībām, lai iekļautu papildu tipa sertifikāta ieviestās izmaiņas, un pēc pieprasījuma nodrošina Aģentūrai minēto rokasgrāmatu kopijas.”;
               
            
                  33)
               
               
                  pielikuma 21.A.120. punkta virsrakstu aizstāj ar šādu:
                  “21.A.120.A.   Norādījumi lidojumderīguma uzturēšanai”;
               
            
                  34)
               
               
                  E apakšiedaļai pievieno šādu 21.A.120.B punktu:
                  “21.A.120.B.   Datu par piemērotību ekspluatācijai pieejamība
                  
                  Ja izmaiņas ietekmē datus par piemērotību ekspluatācijai, papildu tipa sertifikāta turētājs nodrošina:
                  
                              a)
                           
                           
                              lai visiem zināmajiem pārveidoto gaisa kuģu ES ekspluatantiem būtu pieejams vismaz viens komplekts ar izmaiņām datos par piemērotību ekspluatācijai, kas izstrādāts saskaņā ar attiecīgo sertifikācijas bāzi par piemērotību ekspluatācijai, pirms mācību organizācijām vai ES ekspluatantiem šie dati par piemērotību ekspluatācijai ir jāizmanto, un
                           
                        
                              b)
                           
                           
                              lai visas turpmākās izmaiņas attiecīgajos datos par piemērotību ekspluatācijai būtu pieejamas visiem zināmajiem pārveidoto gaisa kuģu ES ekspluatantiem, un
                           
                        
                              c)
                           
                           
                              lai a) un b) apakšpunktā minēto izmaiņu attiecīgās daļas pēc pieprasījuma būtu pieejamas:
                              
                                          1.
                                       
                                       
                                          kompetentajai iestādei, kas atbild par atbilstības verificēšanu vienam vai vairākiem elementiem no attiecīgajiem datiem par piemērotību ekspluatācijai, un
                                       
                                    
                                          2.
                                       
                                       
                                          visām personām, kam jāievēro atbilstība vienam vai vairākiem elementiem no šā komplekta ar datiem par piemērotību ekspluatācijai.”;
                                       
                                    
                        
            
                  35)
               
               
                  pielikuma 21.A.174. punkta b) apakšpunkta 2. punkta iii) apakšpunktu aizstāj ar šādu:
                  
                              “iii)
                           
                           
                              gaisa kuģa lidojumu rokasgrāmatu, ja atsevišķam gaisa kuģim tādu paredz piemērojamās sertifikācijas specifikācijas;”;
                           
                        
            
                  36)
               
               
                  pielikuma 21.A.239. punkta a) apakšpunkta 1. punktu aizstāj ar šādu:
                  
                              “1.
                           
                           
                              nodrošināt, ka ražojumu, daļu un ierīču projekts un to projekta izmaiņas atbilst piemērojamajai tipa sertifikācijas bāzei, sertifikācijas bāzei, kas piemērojama datiem par piemērotību ekspluatācijai, un vides aizsardzības prasībām, un”;
                           
                        
            
                  37)
               
               
                  pielikuma 21.A.245. punktu aizstāj ar šādu:
                  “21.A.245.   Apstiprināšanas prasības
                  
                  Papildus 21.A.239. punkta ievērošanai projektēšanas organizācija, pamatojoties uz informāciju, kas iesniegta saskaņā ar 21.A.243. punktu, pierāda, ka:
                  
                              a)
                           
                           
                              visās tehniskajās struktūrvienībās personāls ir pietiekamā skaitā un ar pietiekamu pieredzi un tam piešķirtas atbilstīgās pilnvaras, lai tas varētu veikt tam uzticētos pienākumus, un tas viss kopā ar birojiem, objektiem un iekārtām ir pietiekams, lai personāls varētu sasniegt mērķus attiecībā uz ražojuma lidojumderīgumu, piemērotību ekspluatācijai un vides aizsardzību;
                           
                        
                              b)
                           
                           
                              starp struktūrvienībām un struktūrvienībās notiek pilnīga un efektīva jautājumu saskaņošana attiecībā uz lidojumderīgumu, piemērotību ekspluatācijai un vides aizsardzību.”;
                           
                        
            
                  38)
               
               
                  pielikuma 21.A.247. punktu aizstāj ar šādu:
                  “21.A.247.   Izmaiņas projekta nodrošināšanas sistēmā
                  
                  Pēc projektēšanas organizācijas apstiprinājuma izdošanas Aģentūra apstiprina katru izmaiņu projekta nodrošināšanas sistēmā, kas ir svarīga atbilstības pierādīšanai vai ražojuma lidojumderīgumam, piemērotībai ekspluatācijai un atbilstībai vides aizsardzības prasībām. Rakstveida apstiprinājuma pieteikumu iesniedz Aģentūrai, un projektēšanas organizācija, pamatojoties uz ierosināto rokasgrāmatas izmaiņu iesniegumu, pirms izmaiņas īstenošanas Aģentūrai pierāda, ka pēc īstenošanas tā saglabās atbilstību šai apakšiedaļai.”;
               
            
                  39)
               
               
                  pielikuma 21.A.251. punktu aizstāj ar šādu:
                  “21.A.251.   Apstiprinājuma noteikumi
                  
                  Apstiprinājuma noteikumi identificē projektēšanas darbu veidus, ražojumu, daļu un ierīču kategorijas, attiecībā uz ko projektēšanas organizācija ir projektēšanas organizācijas apstiprinājuma turētāja, un funkcijas un pienākumus, kuru izpildei organizācija ir saņēmusi apstiprinājumu, attiecībā uz ražojumu lidojumderīgumu, piemērotību ekspluatācijai un trokšņa līmeņa, degvielas izplūdes un izplūdes gāzu emisiju rādītājiem. Attiecībā uz projektēšanas organizācijas apstiprinājumu, kas ietver tipa sertifikāciju vai ETSO atļauju palīgdzinējam (APU), apstiprinājuma noteikumi papildus ietver ražojumu vai APU sarakstu. Minētos noteikumus izdod kā daļu no projektēšanas organizācijas apstiprinājuma.”;
               
            
                  40)
               
               
                  pielikuma 21.A.263. punktu groza šādi:
                  
                              a)
                           
                           
                              punkta b) apakšpunkta 2. punktu aizstāj ar šādu:
                              
                                          “2.
                                       
                                       
                                          tipa sertifikātu vai lielāku tipa sertifikāta izmaiņu apstiprinājumu; vai”;
                                       
                                    
                        
                              b)
                           
                           
                              punkta c) apakšpunkta 1. un 2. punktu aizstāj ar šādu:
                              
                                          “1.
                                       
                                       
                                          klasificēt tipa sertifikāta izmaiņas un remontus kā “lielākus” vai “sīkus”;
                                       
                                    
                                          2.
                                       
                                       
                                          apstiprināt sīkas izmaiņas tipa sertifikātā un sīkus remontus;”;
                                       
                                    
                        
            
                  41)
               
               
                  pielikuma 21.A.435. punkta a) apakšpunktu aizstāj ar šādu:
                  
                              “a)
                           
                           
                              Remonts drīkst būt “lielāks” vai “sīks”. Klasifikāciju izdara saskaņā ar 21.A.91. punkta kritērijiem attiecībā uz izmaiņu tipa sertifikātā.”;
                           
                        
            
                  42)
               
               
                  pielikuma 21.A.604. punkta a) apakšpunktu aizstāj ar šādu:
                  
                              “a)
                           
                           
                              piemēro 21.A.15., 21.A.16.B, 21.A.17.A, 21.A.17.B, 21.A.20., 21.A.21., 21.A.31., 21.A.33., 21.A.44. punktu, atkāpjoties no 21.A.603. punkta, 21.A.606. punkta c) apakšpunkta, 21.A.610. un 21.A.615. punkta, izņemot to, ka ETSO atļauja tiek izdota saskaņā ar 21.A.606. punktu tipa sertifikāta vietā;”;
                           
                        
            
                  43)
               
               
                  I pielikuma (21. daļas) B iedaļas D apakšiedaļu groza šādi:
                  
                              a)
                           
                           
                              svītro pašreizējo norādi “Piemēro Aģentūras noteiktās administratīvās procedūras”;
                           
                        
                              b)
                           
                           
                              pievieno šādu 21.B.70. punktu:
                              “21.B.70.   Tipa sertifikāta izmaiņu apstiprināšana
                              
                              Apstiprinājums izmaiņām datos par piemērotību ekspluatācijai ir iekļauts tipa sertifikāta izmaiņu apstiprinājumā. Tomēr, lai pārvaldītu izmaiņas datos par piemērotību ekspluatācijai, Aģentūrai ir atsevišķs klasificēšanas un apstiprināšanas process.”;
                           
                        
            
                  44)
               
               
                  pielikuma 21.B.326. punkta b) apakšpunkta 1. punkta iii) apakšpunktu aizstāj ar šādu:
                  
                              “iii)
                           
                           
                              gaisa kuģis ir pārbaudīts atbilstīgi piemērojamajiem Regulas (EK) Nr. 2042/2003 I pielikuma (M daļas) noteikumiem;”;
                           
                        
            
                  45)
               
               
                  pielikuma 21.B.327. punkta a) apakšpunkta 2. punkta i) apakšpunkta C) punktu aizstāj ar šādu:
                  
                              “C)
                           
                           
                              gaisa kuģis ir pārbaudīts atbilstīgi piemērojamajiem Regulas (EK) Nr. 2042/2003 I pielikuma (M daļas) noteikumiem;”;
                           
                        
            
                  46)
               
               
                  I papildinājumā EASA 1. veidlapas 14.a, 14.b, 14.c, 14.d un 14.e ailei jābūt ar pelēku ēnojumu;
               
            
                  47)
               
               
                  I papildinājumā EASA 1. veidlapas aizpildīšanas norādījumu ievadfrāzi aizstāj ar šādu:
                  “Šie norādījumi attiecas tikai uz EASA 1. veidlapas lietošanu ražošanas vajadzībām. Pievērš uzmanību Regulas (EK) Nr. 2042/2003 I pielikuma (M daļas) II papildinājumam, kas attiecas uz EASA 1. veidlapas lietošanu apkopes vajadzībām.”